Document ID: 31997R1572

ΚΑΝΟΝΙΣΜΟΣ (ΕΚ) αριθ. 1572/97 ΤΗΣ ΕΠΙΤΡΟΠΗΣ της 4ης Αυγούστου 1997 για τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως τα άρθρα 9 και 13,
Εκτιμώντας:
ότι το άρθρο 10 παράγραφος 5 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 1496/97 (4), προβλέπει ότι, κατά παρέκκλιση από την παράγραφο 1 του εν λόγω άρθρου, οι αιτήσεις πιστοποιητικών εξαγωγής που αφορούν ποσότητα ίση ή κατώτερη των 22 τόνων για τα προϊόντα που υπάγονται στους κωδικούς ΣΟ 0201 και 0202 δεν υπόκεινται, κατόπιν αιτήσεως του συναλλασσομένου, στην προθεσμία εξέτασης των πέντε ημερών 7
ότι επειδή, σε περίπτωση απόρριψης των αιτήσεων έκδοσης πιστοποιητικών, οι αιτήσεις πιστοποιητικών για τα κατεψυγμένα κρέατα που αφορούν τις εν λόγω μικρές ποσότητες έφθασαν σε ασυνήθιστα υψηλό ποσοστό, πρέπει εφεξής, για τον καλύτερο έλεγχο της διαχείρισης των ποσοτήτων, να περιοριστεί η αίτηση έκδοσης των εν λόγω πιστοποιητικών στα νωπά ή διατηρημένα με απλή ψύξη κρέατα που ανήκουν στον κωδικό ΣΟ 0201 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η πρώτη φράση του άρθρου 10 παράγραφος 5 του κανονισμού (ΕΚ) αριθ. 1445/95 αντικαθίσταται από το ακόλουθο κείμενο:
«5. Κατά παρέκκλιση από την παράγραφο 1, οι αιτήσεις έκδοσης πιστοποιητικών που αφορούν μια ποσότητα ίση ή κατώτερη των 22 τόνων προϊόντων που υπάγονται στον κωδικό ΣΟ 0201 δεν υπόκεινται, κατόπιν αιτήσεως του συναλλασομένου, στην προθεσμία των πέντε ημερών.»
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής που περιλαμβάνουν προκαθορισμό της επιστροφής, των οποίων η αίτηση έκδοσης υποβάλλεται από την έναρξη ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 1997.

Labels: 3
17
15
6